text: Елизабет Хърли блесна в тоалет на българска дизайнерка - slava.bg
  18.11.2018 14:36 | Видян 1411 пъти
  Британската актриса Елизабет Хърли обра овациите с тоалет на българската дизайнерка Невена Николова. Звездата от Остин Пауърс избра облекло на Невена за специален повод – парти по случай рождения ден на Дейвид Фърниш, който е дългогодишният партньор на сър Елтън Джон.
  Невена подбира различни от обичайните за звездата рокли с V-образна кройка в горната част. Актрисата се спира на ансамбъл от черна блуза, златно-черна бродирана полa и богато бродиран колан, всичко в изящна комбинация от дантела и тюл.
  "Все пак бях изненадана, че Елизабет Хърли неочаквано смени стила си и прие друго деколте.
  Години наред в нейна запазена марка се превърнаха дълбоко изрязаната горна част, която акцентира върху красивия й бюст. Самата актриса има много силно и завладяващо присъствие, а аз бях водена от постигането на загадъчност, като сложим акцент върху нейното обаяние, чар и непреходна красота. За партито-изненада на Фърниш тя се е спряла именно на интересната игра от черна и черно-златна дантела, нежно обгръщаща тялото й, разкривайки красотата на перфектните й форми. Ако тази рокля трябваше да има собствено име, то със сигурност щеше да бъде "Елизабет Хърли" , споделя дизайнерката, известна още като Царицата на дантелата.
  Напоследък Николова се обръща към гладките платове, за да отговори на динамичните изисквания в изработката на официалното и протоколното облекло. Точната дреха за точната личност е в основата на работата й. Скоро предстои да покаже нова колекция, която ще отправи предложения за ежедневна визия. В момента Невена работи и върху тоалети за корпоративни празненства около предстоящите празници, както и най-голямото си вдъхновение - абитуриентските и сватбени облекла за следващата година.